pythainlp/thai-financial-dataset huggingface dataset:
2. ปัจจัยความเสี่ยง

ความเสี่ยงจากราคาวัตถุดิบ

เนื่องจากข้าวเปลือกเป็นผลผลิตทางการเกษตร ซึ่งมีราคาผันผวนขึ้นลงตามความต้องการส่งออก
ตามฤดูกาล รวมถึงการแทรกแซงด้วยการรับจำนำจากภาครัฐตามภาวะต่าง ๆ
และอีกทั้งการเปลี่ยนแปลงของอุปสงค์ อุปทานในประเทศและในตลาดโลก บริษัท ปทุมไรซมิล แอนด์
แกรนารี จำกัด (มหาชน)
ได้ตระหนักถึงความเสี่ยงและมีการดำเนินการเพื่อลดความเสี่ยงด้านราคาข้าวเปลือก ดังนี้

๏ บริษัทฯ มีไซโลบรรจุข้าวเปลือกใหญ่จำนวน 70,000 ตัน
ทำให้สามารถเก็บสะสมข้าวเปลือกที่มีราคาถูกในต้นฤดูกาลได้

๏ บริษัทฯ มีเครื่องอบข้าวที่ทันสมัย
สามารถอบข้าวเปลือกต้นฤดูกาลและข้าวเปลือกนาปรังที่เก็บเกี่ยวระหว่างปีที่มีความชื้นสูงได้

๏ บริษัทฯ สามารถบ่มข้าวเปลือกใหม่เป็นข้าวเปลือกเก่าได้ในระยะเวลาอันสั้น
ทำให้ไม่ต้องเก็บข้าวเปลือกใหม่เป็นเวลานานเพื่อรอให้เป็นข้าวเก่า

ความเสี่ยงจากการเปลี่ยนแปลงราคาขาย

จากค่านิยมของผู้บริโภคคนไทยบางส่วนที่หันมาบริโภคข้าวสารบรรจุถุงแทนข้าวสารบรรจุกระสอบ
เพราะหาซื้อสะดวกและสะอาดกว่าข้าวสารบรรจุกระสอบ อย่างไรก็ตาม
ข้อด้อยของข้าวสารบรรจุถุงคือ มีการพิมพ์ราคาหน้าถุงไว้ชัดเจน แม้ว่าจะไม่มีการควบคุมราคา
แต่การปรับราคาก็ต้องแจ้งให้กรมการค้าภายในทราบล่วงหน้า
ทำให้การปรับราคาของข้าวสารบรรจุถุงไม่รวดเร็วเท่าข้าวสารบรรจุกระสอบ
ดังนั้นหากราคาข้าวสารบรรจุกระสอบมีการปรับลดราคาลงอย่างรวดเร็ว
ก็จะทำให้ผู้บริโภคหันไปซื้อข้าวสารบรรจุกระสอบแทนข้าวสารบรรจุถุง
และอาจส่งผลให้ยอดขายข้าวสารบรรจุถุงลดลง

อย่างไรก็ตาม เพื่อเป็นการลดความเสี่ยงด้านราคาและปริมาณ บริษัทฯ
จึงมีการวางแผนการขายและส่งเสริมการขายด้านต่าง ๆ ให้สอดคล้องกับสภาวะตลาดอย่างต่อเนื่อง
เช่น การให้ส่วนลดแก่ร้านค้าต่าง ๆ การกระจายคลังสินค้ารอบเมือง
เพื่อความสะดวกในการขนส่งให้ร้านค้า การโฆษณาและประชาสัมพันธ์เพื่อเสริมภาพพจน์ของ
“ข้าวมาบุญครอง” เป็นต้น นอกจากนี้ยังได้ผลิตและจัดจำหน่าย “ข้าวมาบุญครอง”
ในรูปแบบของข้าวสารบรรจุกระสอบ ทำให้บริษัทฯ
สามารถตอบสนองในทุกความต้องการของกลุ่มผู้บริโภคในตลาดของข้าวสารได้

ความเสี่ยงจากการส่งออก

บริษัทฯ มีนโยบายที่จะส่งออกข้าวสารให้แก่ผู้ซื้อในต่างประเทศมากขึ้น โดยมีสัญญาซื้อขายที่แน่นอน
ดังนั้นเพื่อป้องกันความเสี่ยงที่เกิดจากการไม่ได้รับเงินค่าขายสินค้าและความเสี่ยงจากความผันผวนของราคาข้าว
ทางบริษัทฯ จะตกลงราคาก็ต่อเมื่อบริษัทฯ มีวัตถุดิบอย่างเพียงพอแล้วเท่านั้น
และกำหนดให้ผู้ซื้อต้องเปิด Letter of Credit กับธนาคารขนาดใหญ่ที่น่าเชื่อถือ
และในปีที่ผ่านมาได้มีการ Forward
อัตราแลกเปลี่ยนสกุลเงินตราต่างประเทศหลังจากได้รับคำสั่งซื้อเพื่อเป็นการป้องกันความเสี่ยงจากความผันผวนของค่าเงินบาท

ความเสี่ยงของค่าเงินบาท

ณ ปัจจุบันทางบริษัทฯ ไม่มีความเสี่ยงของค่าเงินบาทแต่อย่างใด เนื่องจากบริษัทฯ
ไม่มีเงินกู้หรือหนี้สินในรูปเงินสกุลอื่นนอกจากเงินบาท และหากมีกรณีที่ทางบริษัทฯ
ต้องนำเข้าสินค้าและต้องชำระเงินเป็นเงินสกุลอื่น ทางบริษัทฯ
ก็จะป้องกันการผันผวนของเงินบาทโดยจองอัตราแลกเปลี่ยนล่วงหน้าทุกครั้ง

ความเสี่ยงจากการพึ่งพิงลูกค้าหรือผู้จัดจำหน่าย

บริษัทฯ ไม่มีลูกค้าหรือผู้จัดจำหน่ายรายใดที่ทางบริษัทต้องพึ่งพิง ที่มีสัดส่วนเกินร้อยละ 30
ของรายได้รวมหรือยอดซื้อรวม
หนังสือรับรองบริษัท แนบไว้ในรายงาน (เปเปอร์) ซึ่งมีจำนวน 6 หน้ากระดาษ (เอกสารแนบ 3)
ให้ไว้เพื่อแสดงชื่อและจำนวนกรรมการซึ่งมีอำนาจลงลายมือชื่อแทนบริษัท หน้า
“การรับรองความถูกต้องของข้อมูล”
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1)
งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
ผลการดำเนินงาน และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 21 สิงหาคม 2552
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายครรชิต ดิลกวณิช เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายครรชิต ดิลกวณิช กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลแล้วดังกล่าวข้างต้น

ชื่อผู้มอบอำนาจ ตำแหน่ง ลายมือชื่อ

1. นายรุจจน์ ทรัพย์นิรันดร์ ประธานกรรมการบริหาร
.............................................

2. นายสมเกียรติ มรรคยาธร กรรมการผู้จัดการใหญ่
.............................................

ชื่อผู้รับมอบอำนาจ ตำแหน่ง ลายมือชื่อ

นายครรชิต ดิลกวณิช ผู้อำนวยการสายบริหาร
.............................................

บริษัทฯ ได้แนบเอกสารหนังสือรับรองบริษัทฯ
เพื่อเป็นหลักฐานประกอบเรื่องกรรมการผู้มีอำนาจลงนามผูกพันบริษัท มาพร้อมกับรายงานฉบับนี้แล้ว
โดยแสดงไว้ในเอกสารแนบ 3 ซึ่งอยู่ท้ายเล่มของรายงานฉบับนี้
10. รายการระหว่างกัน

ทางบริษัทฯ
มีรายการระหว่างกันซึ่งได้เปิดเผยเป็นรายละเอียดอยู่ในหมายเหตุประกอบงบการเงินในข้อ 18

รายการระหว่างกัน
จะยึดถือราคาตลาดและ/หรืออัตราดอกเบี้ยของธนาคารพาณิชย์เป็นเกณฑ์ในการทำการค้าซึ่งสามารถอ้างอิงได้
ณ วันที่เกิดรายการนั้น ๆ และไม่มีผู้บริหารหรือผู้ถือหุ้นมีส่วนได้ส่วนเสียในรายการระหว่างกันใด ๆ
ส่วนที่ 1

บริษัทที่ออกหลักทรัพย์

+--------------------+---+----------------------------------------------+
| บริษัท               | : | บริษัท ปทุมไรซมิล แอนด์ แกรนารี จำกัด (มหาชน)       |
+--------------------+---+----------------------------------------------+
| เลขทะเบียนบริษัท      | : | บมจ.0107536001702                            |
+--------------------+---+----------------------------------------------+
| ประกอบธุรกิจประเภท   | : | ธุรกิจการเกษตร                                 |
+--------------------+---+----------------------------------------------+
| ทุนจดทะเบียน         | : | 900,000,000 บาท ทุนที่เรียกชำระแล้ว 600,000,000   |
|                    |   | บาท                                          |
|                    |   |                                              |
|                    |   | เป็นหุ้นสามัญจำนวน 60,000,000 หุ้น มูลค่าหุ้นละ 10 บาท |
+--------------------+---+----------------------------------------------+
| สถานที่ตั้งสำนักงานใหญ่  | : | 88 หมู่ 2 ถนนติวานนท์ ตำบลบางกะดี อำเภอเมือง       |
|                    |   |                                              |
| และสถานที่ตั้งโรงงาน   |   | จังหวัดปทุมธานี 12000                            |
+--------------------+---+----------------------------------------------+
| โทรศัพท์             | : | 0-2501-2021 ถึง 34                            |
+--------------------+---+----------------------------------------------+
| โทรสาร             | : | 0-2501-2182                                  |
+--------------------+---+----------------------------------------------+
| เว็บไซต์             | : | www.patumrice.co.th หรือ www.patumrice.com    |
+--------------------+---+----------------------------------------------+
| อีเมล์               | : | prgrice@patumrice.co.th                      |
+--------------------+---+----------------------------------------------+
นับจากหน้าต่อไปนี้ เป็นเอกสารแนบ “หนังสือรับรองบริษัท” ฉบับล่าสุด ณ วันที่ 4 เดือน กันยายน
พ.ศ. 2552 จำนวน 6 แผ่น

*(เอกสารได้แนบอยู่ที่รายงานท้ายเล่ม มิได้ปรากฏอยู่ใน Data Electronic File)
9. การควบคุมภายใน

คณะกรรมการบริษัทฯ เห็นว่าทางบริษัทฯ
มีการควบคุมภายที่เพียงพอและเหมาะสมในการติดตามดูแลและป้องกันทรัพย์สินของบริษัทและบริษัทย่อย
โดยได้เน้นหลัก 5 ประการคือ

1.  สภาพแวดล้อมของการควบคุม

  ทางบริษัทฯ มีการกำหนดเป้าหมายในการดำเนินงานโดยผ่านการจัดทำงบประมาณประจำปี
  เพื่อควบคุมการบริหารและค่าใช้จ่ายอีกทั้งเพื่อวัดผลการดำเนินงานของบริษัท
  งบประมาณของบริษัทจะจัดทำขึ้นโดยคณะทำงานและคณะกรรมการบริหาร
  และนำเสนอคณะกรรมการบริษัทเพื่อขออนุมัติหรือแก้ไขให้สอดคล้องกับนโยบายของบริษัทฯ
  งบประมาณนี้จะถูกติดตามตรวจสอบกับผลการดำเนินงานจริงทุก ๆ เดือน
  และจะทำการทบทวนปรับปรุงแก้ไขทุก 6 เดือน
  ซึ่งจะต้องผ่านการอนุมัติของคณะกรรมการบริหารและคณะกรรมการบริษัทตามลำดับ

1.  การบริหารความเสี่ยง

  บริษัทฯ
  ตระหนักถึงความเสี่ยงทั้งภายนอกและภายในบริษัทที่อาจจะมีผลกระทบต่อการดำเนินธุรกิจของบริษัทฯ
  ดังนั้นจึงได้ประเมินและวิเคราะห์เหตุการณ์ที่จะเกิดความเสี่ยง เช่น ภาวะตลาด, เศรษฐกิจ,
  การเงิน, ภูมิอากาศ, และปัจจัยอื่น ๆ ที่มีนัยสำคัญ
  และได้หามาตรการในการลดความเสี่ยงพร้อมกับประสานงานกับผู้ที่เกี่ยวข้องเพื่อทราบ
  และปฏิบัติเพื่อลดหรือป้องกันความเสี่ยงที่อาจจะเกิดขึ้นนั้น ๆ

2.  การควบคุมการปฏิบัติงานของฝ่ายบริหาร

  ทางบริษัทฯ ได้จัดทำคู่มือการกระจายอำนาจ ซึ่งได้กำหนดขอบเขต
  อำนาจหน้าที่ของฝ่ายบริหารทุกระดับอย่างชัดเจน โดยหลัก ๆ
  แล้วจะยึดถือหลักการของการควบคุมภายในที่ดีที่สามารถตรวจสอบการทำงานของฝ่ายบริหารได้อย่างโปร่งใส
  นอกจากนี้ คณะทำงานจะร่วมประชุมกับคณะกรรมการบริหารทุกเดือน
  เพื่อทบทวนและวิเคราะห์ผลการดำเนินงานของบริษัท
  ผลสรุปจากการประชุมจะนำเสนอต่อคณะกรรมการบริษัทที่ประชุมทุกเดือน

3.  ระบบสารสนเทศและการสื่อสารข้อมูล

  ทางบริษัทฯ ได้ปรับปรุงระบบสารสนเทศของบริษัทให้ทันสมัย
  มีฐานข้อมูลการดำเนินงานของบริษัทที่ดี ที่เอื้อต่อการทำงานและการตัดสินใจของผู้บริหาร ณ
  ปัจจุบัน ทางบริษัทได้สร้างเครือข่ายของฐานของมูล
  ซึ่งผู้บริหารสามารถนำไปใช้งานได้ตามขอบเขตของการควบคุมภายในที่ได้กำหนดไว้
  ส่วนการสื่อสารข้อมูล ณ
  ปัจจุบันเป็นการสื่อสารผ่านระบบอินทราเน็ตและระบบอินเทอร์เน็ตของบริษัท

4.  ระบบการติดตามและการประเมินผลที่ดี

  ทางบริษัทฯ ได้ว่าจ้างผู้ตรวจสอบภายในจากบริษัท เอ็มบีเค จำกัด (มหาชน)
  ซึ่งเป็นผู้ถือหุ้นใหญ่ของบริษัทให้เป็นผู้ตรวจสอบภายในของบริษัท
  การตรวจสอบภายในจะปฏิบัติทุกเดือน
  โดยแต่ละเดือนจะเน้นที่การป้องกันทรัพย์สินของบริษัทนำไปใช้โดยมิชอบ
  หรือการปรับปรุงระบบการควบคุมภายในในจุดต่าง ๆ ที่อาจทำให้เกิดช่องว่างต่อการทุจริตได้
  ผู้ตรวจสอบภายในจะรายงานผลการตรวจสอบทุกเดือนต่อคณะกรรมการตรวจสอบ
  ซึ่งจะเป็นผู้รายงานต่อคณะกรรมการบริษัทต่อไป ณ
  ปัจจุบันผลการตรวจสอบของผู้ตรวจสอบภายในยังไม่เคยตรวจพบข้อบกพร่องที่เป็นสาระสำคัญ
  แต่ได้ให้ความเห็นต่อการปรับปรุงระบบการควบคุมภายในบางจุด เช่น
  ในเรื่องการจัดเก็บสต็อกสินค้า, การตรวจนับสินค้า, การจัดซื้อวัตถุดิบ เป็นต้น
  ซึ่งทางฝ่ายปฏิบัติการได้จัดการปรับปรุงแก้ไขข้อบกพร่องในทุกเรื่องโดยพลัน
  และรายงานต่อคณะกรรมการตรวจสอบแล้ว